Dude

Dude ()  ialah sebuah filem aksi- komedi romantik berbahasa Tamil tahun 2025 dari India. Filem ini  ditulis dan diarahkan oleh Keerthiswaran  dalam debut pengarahan serta ia  diterbitkan oleh   Mythri Movie Makers. Pradeep Ranganathan dan Mamitha Baiju berlakon sebagai peranan utama.  R. Sarathkumar, Hridhu Haroon dan Rohini memainkan peranan sampingan,

Filem ini mempunyai muzik yang digubah oleh Sai Abhyankkar. Manakala, Sinematografi dikendalikan oleh Niketh Bommi dan penyuntingan oleh Barath Vikraman.

Dude ditayangkan di pawagam seluruh dunia pada 17 Oktober 2025, semasa perayaan Deepavali. Filem ini memnerima ulasan bercampur daripada pengkritik serta penonton. Filem ini dipuji untuk bahagian pertamanya, visual, lakonan pelakon utama dan muzik. Namun begitu, ia turut menerima kritikan meluas terhada bahagian kedua dan cara pengedalian jalan ceritanya. 

 Barisan Pelakon 

 Pradeep Ranganathan sebagai Aravind Dude
 Mamitha Baiju sebagai Kuralarasi "Kural" Athiyamaan Kural
 R. Sarathkumar sebagai  Athiyamaan Azhagappan, Seorang Menteri di Tamil Nadu  dan bapa kepada Kural
 Hridhu Haroon
 Dravid Selvam
 Rohini
 Aishwarya Sharma

 Produksi 

 Pembangunan 
Pada akhir Mei 2024, dilaporkan bahawa Pradeep Ranganathan dan Mamitha Baiju akan bekerjasama sebagai pelakon di bawah arahan filem debut arahan,  Keerthiswaran Projek ini dilaporkan akan diterbitkan oleh Mythri Movie Makers.   Mythri Movie Makers membuat pengumuman awam pada 26 Mac 2025, mengesahkan projek itu sekali lagi, bertajuk PR 04 secara tentatif. . Tajuk rasmi Dude diumumkan pada 10 Mei 2025. 

 Penggambaran 
Fotografi utama dimulakan dengan upacara puja yang julung kali diadakan pada 26 Mac 2025 dengan kehadiran pelakon dan kru filem itu di sebuah studio filem di Chennai . 

 Runut Bunyi 

Runut bunyi digubah oleh Sai Abhyankkar .  Hak audio telah diperoleh oleh Think Music . Single pertama "Oorum Blood" telah dikeluarkan pada 28 Ogos 2025. 

 Tayangan 
 Pawagam 
Dude ditayangkan secara teater pada Oktober 2025, semasa minggu Deepavali. Selain daripada bahasa Tamil asal, ia juga dijadualkan dikeluarkan dalam bahasa Telugu, Malayalam, Kannada dan Hindi.     

 Penstriman Digital 
Hak penstriman pasca teater dilaporkan diperoleh oleh Netflix 
Penerimaan
Pecah Panggung
Dude ditayangkan serentak dengan Bison dan Diesel. Filem itu meraih kutipan pembukaan sebanyak ₹11 crore (AS$1.3 juta) di pasaran domestik, termasuk ₹4 crore (AS$470,000) dari negeri-negeri Telugu, menjadikannya pembukaan tertinggi antara semua tayangan tersebut.Di peringkat antarabangsa, filem itu mengutip ₹22 crore (AS$2.6 juta), sekali gus mencatatkan pembukaan tertinggi dalam kerjaya Pradeep.

Di Malaysia, filem ini dibuka di tempat kedua dalam carta box office Malaysia di belakang filem Tron: Areshttps://www.cinema.com.my/movies/charts.aspx?date=10/19/2025.Pada minggu berikutnya, ia melonjak ke tangga No-1 mengatasi filem Tron , terima kasih kepada cuti Perayaan Deepavali. Ia berada di carta box office untuk tiga minggu.

 Rujukan 

Kategori:Filem 2025
Kategori:Filem bahasa Tamil
Kategori:Filem Tamil tahun 2025
Kategori:Filem India tahun 2025
Kategori:Filem Komedi
Kategori:Filem Aksi
Kategori:Filem yang ditayangkan sempena Deepavali 2025